Csongrád Város Polgármesterétől

#

#

# Száma:. FJL/209-9/2019. „M”

Témafelelős: Keller Ilona

**E l ő t e r j e s z t é s**

### Csongrád Város Önkormányzat Képviselő-testületének

**2019. december 19-ei ülésére**

Tárgy: Csongrádi Közmű Szolgáltató Kft. 2020 évi folyószámla hitelfelvétele

**Tisztelt Képviselő-testület!**

A Csongrádi Közmű Szolgáltató Kft. 2019. évben az előző évekhez hasonlóan folyószámla hitel igénybevételével tudta biztosítani gazdálkodásának folyamatos likviditását. A számlavezető Unicredit Bank Zrt. pénzintézethez kérelmet nyújtott be a 2020. évi folyószámla hitelkeret igénybevétele céljából.

Hitelkeret összege változatlanul: 40.000.000 Ft

Futamideje éven belüli, lejárata: 2020. december 30.

A Kft. pénzügyi helyzetét a Képviselő-testület 2019. novemberi testületi ülésén tárgyalta, amely alapján látható, hogy a Kft gazdálkodásához, folyamatos likviditásának biztosításához elengedhetetlenül szükséges a hitelkeret mihamarabbi megnyitása és folyamatos rendelkezésre állása. A fürdő üzemeltetése kapcsán a kiadások egyes hónapokban lényegesen meghaladják a bevételeket, amelyek jelentős része a nyári hónapokban realizálódik, ugyanakkor ebben az időszakban a távhő-szolgáltatói tevékenységből származó bevétele csökken minimálisra.

Az Unicredit Bank Zrt-hez benyújtott kérelem elbírálása jelenleg folyamatban van.

A kondíciók vonatkozásában a végleges adatok a hitelbírálatot követően állnak rendelkezésre, előzetes egyeztetés szerint a kamat várható mértéke az eddigiekhez hasonlóan: 1 havi BUBOR (0,18%)+ 3% kamatfelár, a rendelkezésre tartási díj és a kezelési költség: legfeljebb 1-1 %. A megadott kondíciók az összehasonlító adatok alapján a hitelpiaci viszonyoknak megfelelőek.

Igényelt fedezet: Az előző évhez hasonlóan a Kft. saját tulajdonában lévő Csongrád, Erzsébet utca 25. szám alatti ingatlanra bejegyzett jelzálogjog, valamint Csongrád Város Önkormányzata által biztosított készfizető kezesség.

A Kft. **naptári éven belüli** folyószámlahitel felvétele, valamint a hozzá kapcsolódó önkormányzati kezességvállalás Magyarország gazdasági stabilitásáról szóló 2011. évi CXCIV. törvény alapján nem kötött kormányengedélyhez.

Kérem a Tisztelt Képviselő-testületet az előterjesztés megtárgyalására és a határozati javaslat jóváhagyására.

**H a t á r o z a t i j a v a s l a t**

Csongrád Városi Önkormányzat Képviselő-testülete megtárgyalta a „Csongrádi Közmű Szolgáltató Kft. folyószámla hitelfelvétele” tárgyú előterjesztést és a következő döntést hozza:

1. A Képviselő-testület hozzájárul a Csongrádi Közmű Szolgáltató Kft. folyószámla hitelkeret szerződés megkötéséhez az alábbiak szerint:

A hitel összege: legfeljebb 40.000.000,- Ft

A hitel véglejárata: 2020.12.30.

2. A Képviselő-testület a Csongrádi Közmű Szolgáltató Kft. 40.000.000,- Ft összegű folyószámlahitelének és járulékainak biztosítására hozzájárul a Csongrád belterület 4013 helyrajzi számú Csongrád, Erzsébet utca 25. szám alatti ingatlanra történő jelzálogjog bejegyzéshez.

3. A Képviselő-testület 40.000.000,- Ft folyószámla hitelre és járulékaira készfizető kezességet vállal a hitel teljes futamidejére.

4. A Képviselő-testület felhatalmazza a Csongrádi Közmű Szolgáltató Kft. ügyvezetőjét és a polgármestert a vonatkozó szerződések és kapcsolódó nyilatkozatok aláírására.

Határidő: szerződéskötésre 2020. január 31.

Felelős Bedő Tamás polgármester

Lantos Sándor ügyvezető

Erről jegyzőkönyvi kivonaton értesítést kapnak:

1. a Képviselő-testület tagjai;
2. Fejlesztési és Üzemeltetési és általa
3. az érintettek

Csongrád, 2019. december 10.

 Bedő Tamás

 polgármester